McDonald’s s-a deschis, iar aglomerația nu s-a lăsat așteptată. Cu puțin după ora 12, la deschiderea oficilă, sătmărenii deja stăteau la coadă.

S-a stat la coadă încă de la ora 12, ora la care a fost anunțată și deschiderea pentru clienți. Și în discursul lor, investitorii au avertizat că urmează o perioadă complicată pentru angajați, una în care vor avea de deservit foarte mulți clienți.

S-a intrat pe rând, iar oamenii de pază au fost și ei la datorie, dat fiind numărul mare de sătmăreni care au dorit să încerce preparatele preferate.

De la cartofi prăjiți, la meniuri premium, dar mai ales happy meal-urile au fost căutate de cei care au avut răbdare să stea la coadă.

Pentru a ușura munca angajaților, dar și pentru a deservi în timp cât mai scurt clienții, restaurantul McDonald’s utilizează tehnologii moderne în ceea ce privește servirea și achitarea notelor de plată, totul pentru ca clientul să ajungă cât mai repede să comande și să achite preparatele dorite.

Restaurantul de pe Drumul Careiului vine la pachet cu un loc de joacă pentru cei mici, iar pentru sătmărenii aflați pe fugă, este recomandată varianta McDrive. Investiția se ridică la 9 milioane de lei, iar restaurantul din Satu Mare este și primul din țară unde meniurile pot fi consultate în limba română, maghiară și engleză.

Restaurnatul din Satu Mare este cel cu numărul 84, iar clienții se vor putea bucura de McCaffe, spațiul de joacă exterior, dar și de locurile de joacă și pentru zile de naștere, amenajate în incinta restaurantului.

Pentru a face față fluxului de clienți, au fost angajate 50 de persoane, toate din Satu Mare, a precizat investitorul, iar în următoarea perioadă se vor mai face angajări.

La ora 11, la restaurant au fost așteptate oficialitățile. Primarul municipiului Satu Mare a lăudat investiția, chiar dacă și-ar fi dorit ca noul restaurant să se deschidă la intersecția de la Burdea.

Edilul i-a felicitat și pentru ritmul alert în care au reușit să ridice restaurantul, să-l amenajeze, astfel încât deschiderea oficială să aibă loc înainte de Anul Nou.

Și investitorii au mulțumit autorităților locale, cu care spun că au colaborat într-un mod exemplar, iar proiectul a reușit astfel să fie realizat pe repede-înainte.

Un alt motiv de accelerare a construcției a fost și orizontul mare de așteptare. Sătmărenii își doreau de multă vreme ca lanțul american să ajungă și în municipiul Satu Mare.